TS: Varkaat iskevät postiin jakelun yhteydessä yhä useammin - Kotimaa - Uutiset - MTV.fi
TS: Varkaat iskevät postiin jakelun yhteydessä yhä useammin
Kotimaa Julkaistu 15.05.2017 06:46
Postilaatikoita voisi vahvistaa varkauksien estämiseksi. Lehtikuva
Postijakelun yhteydessä tehtävät postivarkaudet ovat edelleen kasvussa.
Posti Oyj:n jakelujohtaja Juhani Vuola myöntää Turun Sanomissa, että postivarkaudet ovat lisääntyneet.
Vuolan mukaan mitään räjähdysmäistä kasvua ei kuitenkaan ole havaittu.
Postivarkaudet tapahtuvat yleensä silloin, kun postia jaetaan tai varkaat murtautuvat kirjelaatikoihin.
Jakelujohtaja ei kerro tarkkoja lukuja varkauksista. Hän ei myöskään ota kantaa, ketkä varkauksia tehtailevat.
Posti on useasti muistuttanut ihmisiä, ettei kirjeissä saisi lähettää arvotavaraa tai esimerkiksi rahaa.
Postivarkaiden on arveltu havittelevan rahan lisäksi mm. ihmisten henkilötietoja.
Maksetaanko hoitovirheiden uhreille tarpeeksi? – "Kukaan ei myisi terveyttään sillä hinnalla, mitä nyt maksetaan" Yle-selvitys julki tänään